ກອງທັບເຮືອ ຟີລິບປິນ ແລະຫວຽດນາມ ຂະຫຍາຍການຮ່ວມມື
ກອງທັບເຮືອ ຂອງຟີລິບປິນ ແລະຫວຽດນາມ ຈະຮ່ວມມືກັນ ໃນການຮັບມືກັບເຫດຮ້າຍ ຢູ່ທະເລຈີນໃຕ້
ປະທານາທິບໍດີຟີລິບປິນແລະຫວຽດນາມໄດ້ຕົກລົງທີ່ຈະເສີມຂະຫຍາຍການຮ່ວມມືລະຫວ່າງ ກອງທັບເຮືອຂອງປະເທດທັງສອງເພື່ອຮັບມືກັບເຫດຮ້າຍຕ່າງໆຢູ່ໃນເຂດທະເລຈີນໃຕ້ບ່ອນ ທີ່ປະເທດທັງສອງຕ່າງກໍກ່າວຫາກຳປັ່ນຂອງຈີນວ່າ ໄດ້ປະຕິບັດການແບບຮຸກຮານໃນໄລຍະ ສອງສາມເດືອນຜ່ານມານີ້ ປະທານາທິບໍດີ Benigno Aquino ແຫ່ງຟີລິບປິນ ແລະຄູ່ຕຳແໜ່ງຫວຽດນາມທີ່ໄປຢ້ຽມ ຢາມຟີລິບປີນທ່ານ Truong Tan Sang ໄດ້ໄປຮ່ວມພິທີລົງນາມ ໃນຂໍ້ຕົກລົງທາງທະເລ ຫຼາຍໆສະບັບລຸນຫຼັງການເຈລະຈາທີ່ນະຄອນຫຼວງມະນີລາໃນວັນພຸດວານນີ້ ຂໍ້ຕົກລົງເຫຼົ່ານີ້ແມ່ນຮຽກຮ້ອງໃຫ້ມີການແບ່ງປັນຂໍ້ມູນກັນລະຫວ່າງກອງທັບເຮືອຂອງຟີລິບ ປິນແລະຫວຽດນາມ ແລະສ້າງຕັ້ງສາຍດ່ວນລະຫວ່າງໜ່ວຍຍາມຝັ່ງຂອງປະເທດທັງສອງ ພາຍໃຕ້ຂໍ້ຕົກລົງເຫຼົ່ານີ້ເຈົ້າໜ້າທີ່ຟີລິບປິນແລະຫວຽດນາມຈະຮ່ວມມືກັນໃນການຮັບມືກັບໄພ ພິບັດທຳມະຊາດ ປ້ອງກັນການລັກລອບຄ້າຂອງເຖື່ອນແລະໂຈນທະເລ ຕະຫຼອດທັງປົກປ້ອງ ຊັບພະຍາກອນທຳມະຊາດຢູ່ໃນເຂດທະເລຈີນໃຕ້ ຊຶ່ງຟີລິບປິນ ເອີ້ນເຂດທະເລດັ່ງກ່າວນີ້ວ່າ ທະເລຟີລິບປິນຕາເວັນຕົກ ຂະນະທີ່ຫວຽດນາມເອີ້ນວ່າ ທະເລຕາເວັນອອກ